ai4bharat/Pralekha huggingface dataset:
பிரதமர் அலுவலகம்
உலக அளவிலான தேக்க நிலைக்கு இடையே, பிரிக்ஸ் நாடுகள் பொருளாதார வளர்ச்சி அடைந்துள்ளன, வறுமையிலிருந்து கோடிக்கணக்கானோர் விடுவிக்கப்பட்டுள்ளனர்: பிரதமர்
பிரிக்ஸ் நாடுகளுக்கு இடையிலான வர்த்தகம் மற்றும் முதலீட்டு இலக்குகள் மேலும் அதிகரிக்க வேண்டும்: பிரதமர்
அரசியல் நிலைத்தன்மை, யூகிக்கத்தக்க கொள்கை, வர்த்தகத்திற்கு உகந்த சீர்திருத்தங்கள் காரணமாக உலகிலேயே இந்தியா மிகவும் வெளிப்படையான, முதலீட்டுக்கு ஏற்ற இடமாக உள்ளது: பிரதமர்
பிரிக்ஸ் வர்த்தக அமைப்பில் பிரதமர் திரு நரேந்திர மோடி உரையாற்றினார்.
பிரேசிலில் பிரிக்ஸ் உச்சிமாநாட்டிற்கு இடையே, பிரிக்ஸ் வர்த்தக அமைப்பில் பிரதமர் திரு நரேந்திர மோடி இன்று உரையாற்றினார். பிரிக்ஸ் அமைப்பு நாடுகளின் இதர தலைவர்களும், இந்த அமைப்பில் உரையாற்றினர்.
இந்த நிகழ்ச்சியில் பேசிய பிரதமர் திரு நரேந்திர மோடி, உலகின் பொருளாதார வளர்ச்சியில் பிரிக்ஸ் நாடுகள் 50 சதவீதத்தை கொண்டுள்ளதாகத் தெரிவித்தார். உலகளவில் நிலவும் மந்த நிலைக்கு இடையே, பிரிக்ஸ் நாடுகள் பொருளாதார ரீதியில் வளர்ச்சி அடைந்துள்ளன, வறுமையிலிருந்து கோடிக்கணக்கானோரை விடுவித்துள்ளதுடன், தொழில்நுட்பம் மற்றும் புதிய கண்டுபிடிப்புகளில் புதிய சாதனைகளையும் படைத்துள்ளதாக அவர் மேலும் தெரிவித்தார்.
பிரிக்ஸ் நாடுகளுக்கு இடையிலான வர்த்தகம் மற்றும் முதலீட்டு இலக்குகள் மேலும் அதிகரிக்க வேண்டும் என்று விருப்பம் தெரிவித்த பிரதமர், பிரிக்ஸ் நாடுகளுக்கு இடையே வர்த்தக கட்டணத்தை மேலும் குறைப்பது பற்றிய ஆலோசனைகளைத் தெரிவிக்குமாறு கேட்டுக் கொண்டார். அடுத்த பிரிக்ஸ் உச்சிமாநாட்டின் போது, குறைந்தது ஐந்து பிரிவுகள் அடையாளம் காணப்பட்டு அவற்றில் பிரிக்ஸ் நாடுகளுக்கு இடையிலான கூட்டு முயற்சிகள் உருவாக்கப்படுவதுடன் கொடுக்கல்-வாங்கல் அடிப்படையில் பரஸ்பரம் பகிர்தலும் இருக்க வேண்டும் என பிரதமர் வலியுறுத்தினார்.
புதுமையான பிரிக்ஸ் கட்டமைப்பு, எதிர்கால கட்டமைப்புக்கான பிரிக்ஸ் அமைப்பு ஆகிய முக்கிய முன்முயற்சிகள், பிரிக்ஸ் உச்சிமாநாட்டில் நடைபெறும் விவாதத்தில் கருத்தில் கொள்ளப்படும் என்று பிரதமர் தெரிவித்தார். மனித வளம் குறித்த முயற்சிகளில் தனியார் துறையினர் பங்கேற்க வேண்டும் என அவர் வேண்டுகோள் விடுத்தார். பிரிக்ஸ் அமைப்பில் உள்ள ஐந்து நாடுகளும் பரஸ்பர சமூக பாதுகாப்பு ஒப்பந்தம் குறித்து பரிசீலிக்க வேண்டும் என்று அவர் ஆலோசனை தெரிவித்தார்.
அரசியல் நிலைத்தன்மை, யூகிக்கத்தக்க கொள்கை, வர்த்தகத்திற்கு உகந்த சீர்திருத்தங்கள் காரணமாக உலகிலேயே இந்தியா மிகவும் வெளிப்படையான, முதலீட்டுக்கு ஏற்ற இடமாக உள்ளது என்று பிரதமர் கூறினார்.
சிறப்பு சேவைகள் மற்றும் கட்டுரைகள்
சென்னை வருமானவரித்துறை ஆணையரகம் சார்பில் தூய்மையே சேவை இயக்கம்
வருமானவரி தலைமை ஆணையரகம்  சென்னை சார்பாக, இந்திய அரசாங்கத்தின் திட்டமான "தூய்மையே சேவை" என்ற அடிப்படையில், குப்பையில்லா இந்தியாவை உருவாக்கும் ஒரு முயற்சியாக, 01-10-2023 அன்று , அருள்மிகு வடபழநி ஆண்டவர் திருக்கோயிலின் சுற்று புறத்தில், தூய்மை இயக்கம் மேற்கொள்ளப்பட்டது.
இந்த தூய்மை இயக்கத்தில் திரு ராஜசேகர் ரெட்டி லக்காடி, இ.வ.ப, தலைமை ஆணையர் , சென்னை, திரு M முரளி, இ.வ.ப, ஆணையர் , சென்னை, திரு M அர்ஜுன் மாணிக், இ.வ.ப, இணை ஆணையர், TDS சரகம் -3, சென்னை மற்றும் அதிகாரிகளும், அலுவலர்களும் கலந்து கொண்டு, கோயில் சுற்றுப்புறத்தை சுத்தம் செய்தனர்.
இந்த தூய்மையை இயக்கத்திற்கு ஆணையரகம், இந்துசமய அறநிலைய துறை பெருநகர சென்னை மாநகராட்சியும் ஒத்துழைப்பு நல்கியது.
இந்த தூய்மை இயக்கத்தில் ,ANNA PARK WALKERS ASSOCIATION, கோடம்பாக்கம் என்ற தன்னார்வ தொண்டு நிறுவனம் சார்பில் 15 தன்னார்வலர்கள் SRM கல்வி குழுமம் சார்ந்த 20 மாணவர்களும் பங்கு பெற்றனர்.
மேலும், இந்த தூய்மை இயக்கத்தில் , திரு ஆதிமூலம் , தக்கார் அருள்மிகு வடபழநி ஆண்டவர் திருக்கோயில் மற்றும் திரு பாஸ்கர் , சென்னை மாமன்ற உறுப்பினர் கலந்து கொண்டு ஆதரவு நல்கினர்.
PIB Headquarters
8-ஆவது இந்திய புகைப்பட விருதிற்கு விண்ணப்பிப்பதற்கான கடைசிநாள் ஜனவரி 15 வரை நீட்டிப்பு
தகவல் மற்றும் ஒலிபரப்பு அமைச்சகம் ஏற்பாடு செய்துள்ள 8-ஆவது இந்திய புகைப்பட விருதிற்காக விண்ணப்பிக்கும் கடைசிநாள் 2020 ஜனவரி 15 ஆம் தேதி வரை நீட்டிக்கப்பட்டுள்ளது. விண்ணப்பதாரர்கள் “ஆண்டின் தொழில்முறை புகைப்படக்காரர்” மற்றும் “ஆண்டின் தொழில்முறைசாரா புகைப்படக்காரர்” என்னும் இரு பிரிவுகளில் 2020 ஜனவரி 15 மாலை ஆறு மணி வரை விண்ணப்பிக்கலாம். தேசிய மற்றும் சர்வதேச அளவில் சிறந்து விளங்கிய நம் நாட்டின் புகழ்பெற்ற தொழில்முறை புகைப்படக்காரருக்கு “வாழ்நாள் சாதனையாளர் விருதும்” வழங்கப்பட உள்ளது. விருதுகளுக்கான வழிமுறைகள் மற்றும் விண்ணப்பப்படிவத்தை photodivision.gov.in என்னும் இணையதளத்தில் இருந்து பதிவிறக்கம் செய்துகொள்ளலாம்.
“வாழ்க்கை மற்றும் நீர்” என்பது தொழில்முறை புகைப்படக்காரர்களுக்கான தலைப்பு. “இந்தியாவின் கலாச்சார பாரம்பரியம்” என்பது தொழில்முறைசாரா புகைப்படக்காரர்களுக்கான தலைப்பு. “இயக்குனர், புகைப்படப்பிரிவு, தகவல் மற்றும் ஒலிபரப்பு அமைச்சகம், அறை எண் 17, சூச்னாபவன், சிஜிஓ காம்ப்ளக்ஸ், லோதி சாலை, புதுதில்லி-110003” என்ற முகவரிக்கு விண்ணப்பத்தை அனுப்ப வேண்டும். போட்டியில் கலந்துகொள்வோர் கண்டிப்பாக தங்களது புகைப்படத்தை சொந்த மின்னஞ்சல் முகவரி மூலம் photodiv[at]nic[dot]in என்ற மின்னஞ்சல் முகவரிக்கு அனுப்பவேண்டும்.
ஆண்டின் தொழில்முறை புகைப்படக்காரர் விருது வெல்பவருக்கு ஒரு லட்சம் ரூபாயும், அடுத்த 5 பேருக்கு தலா ரூ. 50,000 சிறப்புப் பரிசும் வழங்கப்படும். அதுபோல் ஆண்டின் தொழில்முறைசாரா புகைப்படக்காரர் விருது வெல்வோருக்கு ரூ-75,000, அடுத்த 5 பேருக்கு தலா ரூ.30,000-ம் வழங்கப்படும். வாழ்நாள் சாதனையாளர் விருதுக்கு 3 லட்சம் ரூபாய் வழங்கப்படும். பிப்ரவரி 2-ம் வாரம் விருதுகள் அறிவிக்கப்பட்டு, இறுதிவாரத்தில் விருதளிக்கும் விழா நடைபெறும்.
புகைப்படம் மூலமாக நாட்டின் கலை, கலாச்சாரம், வளர்ச்சி, பாரம்பரியம், வரலாறு, மக்களின் வாழ்க்கை முறை, சமூகம் மற்றும் மரபு ஆகியவற்றை பிரபலப்படுத்துவதும், வெளிப்படுத்துவதுமே இந்த விருதுகளின் நோக்கம். மேலும் நாட்டிலுள்ள தொழில்முறை மற்றும் தொழில்முறைசாரா புகைப்படக்காரர்களையும் இது ஊக்குவிக்கும்.
நிதி அமைச்சகம்
அனைவரையும் உள்ளடக்கிய நிதிச் சேவையின் ஒரு பகுதியாக “ஜன்தன் தர்ஷக்” என்ற செல்பேசி செயலியை நிதியமைச்சகம் அறிமுகம் செய்துள்ளது
நாட்டில் ஒரு குறிப்பிட்ட இடத்தில் நிதிச் சேவை மையம் எந்த இடத்தில் உள்ளது என்பதை சாமானிய மக்களும் தொடு புள்ளி மூலம் அறிந்துகொள்ள இந்த செல்பேசி செயலி உதவும்
அனைவரையும் உள்ளடக்கிய நிதிச் சேவையின் ஒரு பகுதியாக மத்திய நிதியமைச்சகத்தின் நிதிச் சேவைகள் துறையும், தேசிய தகவல் மையமும் இணைந்து “ஜன்தன் தர்ஷக்” எனும் செல்பேசி செயலியை உருவாக்கியுள்ளன. பெயருக்கேற்றாற்போல், நாட்டில் ஒரு குறிப்பிட்ட இடத்தில் நிதிச் சேவை மையம் எந்த இடத்தில் உள்ளது என்பதை சாமானிய மக்களும் தொடு புள்ளி மூலம் அறிந்துகொள்ள இந்த செல்பேசி செயலி செயல்படும்.
வங்கிகளுக்கு இடையே சேவைகள் பரிமாறப்படும் இந்த யுகத்தில் பல வங்கிளுக்கும், நிதிச் சேவை வழங்குவோருக்கும் இடத்தை அறியும் செயலிகள் பொதுவான அம்சத்தைக் கொண்டிருக்கும். ஆனால், ஜன்தன் தர்ஷக் எனும் இந்த செயலி குடிமக்களை மையப்படுத்திய தனித்துவம் கொண்ட செயலியாகும். தொடுபுள்ளிகள் மூலம் நிதிச் சேவை வழங்கும் வங்கிகள், அஞ்சலகங்கள், பொது சேவை மையங்கள் போன்ற அனைத்து சேவை வழங்குவோரையும் அறிந்துகொள்ள முடியும். சாமானிய மக்களின் தேவைகள் மற்றும் வசதிக்கேற்ப இந்த சேவைகள் கிடைக்கும்.
சுமார் 5 லட்சம் நிதி நிறுவன தொடுபுள்ளிகள்  இந்த செயலியின் வரைபடத்தில் இடம்பெற்றுள்ளன. 01.12.2018-க்குள் 1.35 லட்சம் வங்கி முகவர்கள் பணி அமர்த்தப்படுவார்கள். இந்த செயலியின் சில முக்கிய அம்சங்கள் கீழேத் தரப்பட்டுள்ளன.
· தற்போதைய அமைவிடத்தின் அடிப்படையில்  அருகில் உள்ள நிதிச் சேவை மையத்தை தொடுபுள்ளிகளால் கண்டறியலாம்.
· இடத்தின் பெயரைக் கொண்டு தேடலாம்.
· குரல் வழியாக இடத்தின் பெயரைக் குறிப்பிட்டும் தேடலாம்.
· வங்கிக் கிளைகளின் தொலைபேசி எண்கள் செயலியில் இடம்பெற்றிருக்கும். ஒருங்கிணைந்த அழைப்புக்கான எண் பொறித்த பொத்தான் வசதியும் உள்ளது.
· நிதிச் சேவை தொடுபுள்ளி மூலமாக தேவையான தகவலை தற்காலப்படுத்துவதற்கு பயன்பாட்டாளரின் கருத்து, சம்பந்தப்பட்ட வங்கிக்கு நேரடியாக செல்லும்.
சிறப்பு சேவைகள் மற்றும் கட்டுரைகள்
ஏப்ரல் 24, 2022 அன்று புதுச்சேரியில் நடைபெற்ற ஸ்ரீ அரவிந்தரின் 150-வது பிறந்தநாள் விழாவில் மத்திய உள்துறை அமைச்சர் திரு அமித் ஷா ஆற்றிய உரையின் முக்கிய அம்சங்கள்
புதுச்சேரியில் இன்று நடைபெற்ற ஸ்ரீ அரவிந்தரின் 150-வது பிறந்தநாள் விழாவில் மத்திய உள்துறை மற்றும் கூட்டுறவு அமைச்சர் திரு அமித் ஷா கலந்து கொண்டார்.
சிறந்த அறிவுஜீவி மற்றும் ஆன்மீக ஜாம்பவானான திரு அரவிந்தருக்கு அரவிந்தர் ஆசிரமத்தில் திரு அமித் ஷா அஞ்சலி செலுத்தினார்.
இந்தியாவின் சுதந்திரப் போராட்டத்திற்கு ஸ்ரீ அரவிந்தர் பெரும் பங்களிப்பைச் செய்தார், அவருடைய படைப்புகள் மற்றும் எண்ணங்கள் அனைவருக்கும் பொருந்துபவையாக இருக்கின்றன. மேலும், நமக்கு வழிகாட்டும் ஒளியாக அவர் தொடர்ந்து விளங்குகிறார்.
இந்தியாவின் ஆன்மாவைப் புரிந்து கொள்ள வேண்டுமானால், ஸ்ரீ அரவிந்தரைக் கேட்கவும் படிக்கவும் வேண்டும்.
காஷ்மீர் முதல் கன்னியாகுமரி வரையிலும், துவாரகா முதல் வங்காளம் வரையிலும், ஒரே கலாச்சாரம் நம் அனைவரையும் பிணைக்கிறது.
இந்திய கலாச்சாரத்தின் பண்டைய உணர்வுக்கு புதிய ஆற்றல், வேகம் மற்றும் திசையை ஸ்ரீ அரவிந்தர் வழங்கினார்.
ஸ்ரீ அரவிந்தரின் எண்ணங்களை இளைய தலைமுறையினரிடையே புகுத்தி, அவரைப் பற்றி அறியும் ஆர்வத்தை அவர்களின் மனதில் ஏற்படுத்தாதவரை, ஸ்ரீ அரவிந்தரின் 150-வது பிறந்தநாளைக் கொண்டாடுவதன் நோக்கங்களை நிறைவேற்ற முடியாது.
நமது சுதந்திரத்தின் 75-வது ஆண்டில் ஸ்ரீ அரவிந்தர் கனவு கண்ட இந்தியாவை உருவாக்க பிரதமர் திரு நரேந்திர மோடியின் தலைமையில் பாடுபடுகிறோம்.
விடுதலையின் அமிர்தப் பெருவிழாவைக் கொண்டாட பிரதமர் திரு நரேந்திர மோடி எடுத்த முடிவின் பின்னணியில் மூன்று முக்கிய நோக்கங்கள் உள்ளன.
நமது சுதந்திரப் போராட்டம் தொடர்பான சிந்தனைகளுக்கு இளைய தலைமுறையினரிடையே புத்துயிர் ஊட்ட வேண்டும், கடந்த 75 ஆண்டுகளில் செய்த சாதனைகளை மக்களிடம் எடுத்துச் செல்ல வேண்டும், அடுத்த 25 ஆண்டுகளில் உலகின் முதலிடத்தில் எல்லா துறைகளிலும் சிறந்து விளங்கும் வகையில் தேசத்தை முன்னெடுத்துச் செல்லும் இலக்கை அடையும் காலமாகும் என்ற எண்ணத்தைப் பரப்ப வேண்டும் என்பதே அவையாகும்.
சுயாட்சி என்ற கருத்தை ஸ்ரீ அரவிந்தர் நாட்டிற்கு முன் வைத்தார், மேலும் உலகின் பிரச்சினைகளை தீர்க்கும் சக்தி இந்தியாவுக்கு இருப்பதாக நம்பினார்.
சுயாட்சி என்பது அரசியல் அதிகாரத்தை மட்டும் குறிக்கவில்லை, சுயாட்சி என்பது இந்தியாவின் பூர்வீகக் கொள்கைகள், கலாச்சாரத்தின் கருத்துகள் மற்றும் அதன் சிறந்த மரபுகளை முன்னெடுத்துச் செல்வதையும் குறிக்கிறது.
ஸ்ரீ அரவிந்தரின் எண்ணங்கள் நாட்டிற்கான விலைமதிப்பற்ற பாரம்பரியம் ஆகும். எந்த வெற்றியையும் எதிர்பார்க்காமல் நாட்டை வளர்ச்சிப் பாதையில் கொண்டு செல்வதற்கான யோசனையை அவர் நமக்கு வழங்கினார்.
அரசியல் நடவடிக்கையின் ஒரு முக்கியமான கோட்பாட்டை ஸ்ரீ அரவிந்தர் முன்வைக்க முயன்றார், இது ஒரு வகையில் ஆன்மீக தேசியவாதம் என்றும் அழைக்கப்படலாம். தேசம் என்ற கருத்தை முதன்முறையாக அவர் முன்வைத்தார்.
ஸ்ரீ அரவிந்தரின் கல்விக் கொள்கையில் உள்ள கருத்துகள், திரு நரேந்திர மோடியின் புதிய கல்விக் கொள்கையை கவனமாகப் படித்தால் அதன் எல்லா இடங்களிலும் தெரியும்.
இந்தியா ஒருபோதும் சிறிய அளவில் நினைக்க முடியாது, இந்தியா ஒருபோதும் சிறிய அளவில் நினைக்கக்கூடாது, நாம் அடிமைகளாக இருந்த காலம் இருந்தது, ஆனால் நமது சிந்தனை மற்றும் பண்டைய கலாச்சாரம் ஒருபோதும் சிறிய அளவில் சிந்திக்க அனுமதிக்காது.
ஸ்ரீ அரவிந்தரின் கருத்துகளின் வலிமையை ஊக்குவிப்பதில் தொடர்புடையவர்கள், இளைஞர்கள் மற்றும் நாட்டில் உள்ள கல்வி முறை மீது கவனம் செலுத்த வேண்டும்.
இந்த மூன்று விஷயங்களும் ஸ்ரீ அரவிந்தரின் எண்ணங்களுடன் இணைந்தால், ஸ்ரீ அரவிந்தர் கனவு கண்ட இந்தியாவை அடைவது கடினம் அல்ல.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 207.71 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 207.71 கோடிக்கும் அதிகமான  டோஸ்கள் செலுத்தப்பட்டுள்ளன 2,75,92,966 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,19,264. மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.27 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.54 சதவீதமாக உள்ளது. கடந்த 24 மணி நேரத்தில் 20,018 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,35,93,112.
இந்தியாவில் கடந்த 24 மணி நேரத்தில் 15,815 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,62,802 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.99 கோடி  வாராந்திரத் தொற்று 4.79 சதவீதமாக உள்ளது. தினசரித் தொற்று விகிதம் 4.36 சதவீதமாக பதிவாகியுள்ளது.மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1851436
பெண்கள் மற்றும் குழந்தை நலன் அமைச்சகம்
மூன்றாவது தேசிய ஊட்டச்சத்து மாதம் செப்டம்பரில் கொண்டாடப்படுகிறது
மூன்றாவது தேசிய ஊட்டச்சத்து மாதம் செப்டம்பரில் கொண்டாடப்படுகிறது. முழுமையான ஊட்டச்சத்துக்கான பிரதமரின் விரிவான திட்டத்தின்  கீழ் ஒவ்வொரு வருடமும் கொண்டாடப்படும் இந்த தினம் 2018-இல் தொடங்கப்பட்டது.
இந்தத் திட்டத்தை செயல்படுத்தும் அமைப்பான மகளிர் மற்றும் குழந்தைகள் மேம்பாடு அமைச்சகம், பல்வேறு அமைச்சகங்கள் மற்றும் துறைகளுடன் இணைந்து, கிராமங்கள், மாவட்டங்கள், மாநிலங்கள்/யூனியன் பிரதேசங்கள் மற்றும் தேசிய அளவில் இதைக் கொண்டாடுகிறது.
குழந்தைகளிடையே நிலவும் ஊட்டச்சத்துக் குறைபாட்டைக் களைவதும், பெண்களுக்கு ஆரோக்கியம் மற்றும் ஊட்டச்சத்தை உறுதி செய்வதும் இந்தத் திட்டத்தின் நோக்கங்களாகும்.
தன்னுடைய புகழ்பெற்ற நிகழ்ச்சியான மனதின் குரலின் சமீபத்திய பதிப்பில், குழந்தைகள் மற்றும் மாணவர்கள் தங்களது திறமைகளை முழு அளவில் வெளிப்படுத்துவதில் ஊட்டச்சத்து ஆற்றும் பங்கைப் பற்றி பிரதமர் திரு நரேந்திர மோடி குறிப்பிட்டிருந்தார். இது தொடர்பாக கடந்த சில வருடங்களில் எடுக்கப்பட்ட நடவடிக்கைகளைப் பற்றியும் அவர் கூறியிருந்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651827
(
நிதி அமைச்சகம்
பணபரிமாற்ற விலை அறிவிப்பு எண். 43/2021 - சுங்கம் 
சுங்க சட்டம் 1962, 52வது பிரிவின் கீழ் வழங்கப்பட்ட அதிகாரத்தின் படி, ஏற்றுமதி மற்றும் இறக்குமதி செய்யப்படும் பொருட்களின் வெளிநாட்டு நாணயங்களுக்கு நிகரான இந்திய ரூபாயின் மதிப்பை மத்திய நேரடி வரிகள் மற்றும் சுங்க வாரியம் தீர்மானிக்கிறது. ஏப்ரல் 16ம் தேதி முதல் அமலுக்கு வரும் வெளிநாட்டு நாணயங்களுக்கு நிகரான இந்திய ரூபாயின் மதிப்பு கீழ்கண்ட இணைப்பில் கொடுக்கப்பட்டுள்ளது.
https://pib.gov.in/PressReleasePage.aspx?PRID=1712012
-----
(Visitor Counter : 150
கலாசாரத்துறை அமைச்சகம்
சுபாஷ் சந்திர போஸின் தியாகத்தை குறித்து இன்றைய இளைஞர்கள் அறிந்து கொள்ள வேண்டும்: மத்திய கலாச்சாரம் மற்றும் சுற்றுலா இணையமைச்சர்  திரு பிரகலாத் சிங்
தில்லி செங்கோட்டையில் இன்று நடைபெற்ற ஆசாத் இந்தி அரசு அமைக்கப்பட்டதன் 77-வது ஆண்டை குறிக்கும் நிகழ்ச்சியில் மத்திய கலாச்சாரம் மற்றும் சுற்றுலா இணையமைச்சர்  திரு பிரகலாத் சிங் கலந்து கொண்டார்.
ஆசாத் இந்தி அரசு அமைக்கப்பட்டு 77 ஆண்டுகள் கடந்துள்ளதை பெருமையாக நினைவுகூர்ந்த அமைச்சர், நாட்டு மக்களுக்கு தனது வாழ்த்துகளை தெரிவித்துக்கொண்டார்.
நேதாஜி சுபாஷ் சந்திர போஸின் தலைமையை குறித்தும், தன்னிகரில்லா தியாகத்தை குறித்தும் இன்றைய இளைஞர்கள் அறிந்து கொள்ள வேண்டுமென்று மத்திய கலாச்சாரம் மற்றும் சுற்றுலா இணையமைச்சர் தன்னுடைய உரையில் கூறினார்.
அடுத்த வருடம் நாடு தனது 75 ஆவது சுதந்திர தினத்தை கொண்டாடுவதோடு, சுபாஷ் சந்திர போஸின் 125-வது பிறந்த நாளையும் கொண்டாடும் என்றார்.
நிகழ்ச்சியில் மேலும் பேசிய அவர், மேற்கண்ட இரு நிகழ்வுகளையும் கொண்டாடும் மைய அமைப்பாக மத்திய கலாச்சார அமைச்சகம் இருக்கும் என்றார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666372
குடியரசுத் துணைத் தலைவர் செயலகம்
ஆந்திர பிரதேசத்தில் அமைக்கப்பட்டு வரும் பல்வேறு நிறுவனங்களின் பணிகளை குடியரசு துணைத் தலைவர் ஆய்வு
ஆந்திர பிரதேச மாநிலத்தில் அமைக்கப்பட்டு வரும் பல்வேறு நிறுவனங்களின் பணிகளை குடியரசுத துணைத் தலைவர் திரு எம். வெங்கையா நாயுடு இன்று ஆய்வு செய்தார். புதுதில்லியின் குடியரசு துணைத் தலைவர் மாளிகையில் நடைபெற்ற நிகழ்ச்சியில் உயர்கல்வித் துறை செயலாளர் திரு சஞ்சய் மூர்த்தி பணிகளின் நிலவரம் குறித்து எடுத்துரைத்தார்.
அனந்தபூரில் ஆந்திர பிரதேச மத்திய பல்கலைக்கழகம், விஜயநகரில் ஆந்திர பிரதேச மத்திய பழங்குடி பல்கலைக்கழகம், திருப்பதியில் இந்திய தொழில்நுட்பக் கழகம், தடேபள்ளிகுடமில் தேசிய தொழில்நுட்பக் கழகம், விசாகப்பட்டினத்தில் இந்திய மேலாண்மைக் கழகம், திருப்பதியில் இந்திய அறிவியல் கல்வி மற்றும் ஆராய்ச்சி கழகம், இந்திய பெட்ரோலியம் மற்றும் எரிசக்திக் கழகம், குண்டூரில் வேளாண் பல்கலைக்கழகமான ஆச்சாரியா என் ஜி ரங்கா வேளாண் பல்கலைக்கழகம், கர்நூலில் இந்திய தகவல் தொழில்நுட்ப வடிவமைப்பு மற்றும் உற்பத்திக் கழகம், தேசிய பேரிடர் மேலாண்மை கழகம் மற்றும் மங்களகிரியில் அகில இந்திய மருத்துவ அறிவியல் நிறுவனம் உள்ளிட்ட நிறுவனங்களின் கட்டமைப்பு மற்றும் இயக்கம் ஆகியவற்றின் முன்னேற்றம் பற்றி திரு மூர்த்தி, குடியரசு துணைத் தலைவருக்கு விளக்கினார். செம்மொழி தெலுங்கு ஆய்வு மத்திய நிறுவனத்தின் இயக்கம் மற்றும் நெல்லூரில் தேசிய கல்வி ஆராய்ச்சி மற்றும் பயிற்சி கவுன்சில் மண்டல கல்வி நிறுவனத்தின் கட்டமைப்பின் முன்னேற்றம் பற்றி குடியரசு துணைத் தலைவர் கேட்டறிந்தார்.
இது பற்றி மத்திய கல்வி மற்றும் திறன் வளர்ச்சி மற்றும் தொழில்முனைவு அமைச்சர் திரு தர்மேந்திர பிரதான் நேற்று திரு நாயுடுவுடன் ஆலோசித்தார். அதைத்தொடர்ந்து குடியரசு துணைத் தலைவர் மாளிகைக்கு வந்த உயர் கல்வித் துறை செயலாளர், இது பற்றி விரிவாக எடுத்துரைத்தார்.
மேலும், மத்திய சுகாதாரம் மற்றும் குடும்ப நலன்; ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியா மற்றும் உள்துறை இணைமைச்சர் திரு நித்தியானந்த் ராய் ஆகியோர் தங்கள் அமைச்சகங்களின் கீழ் இயங்கும் நிறுவனங்களின் நிலவரம் பற்றி திரு நாயுடுவிற்கு இன்று விளக்கமளித்தார்கள். இந்தத் திட்டங்களை விரைந்து முடிப்பதற்குத் தேவையான அனைத்து முயற்சிகளையும் மேற்கொள்ளுமாறு குடியரசு துணைத் தலைவர் கேட்டுக்கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1844883
சிறப்பு சேவைகள் மற்றும் கட்டுரைகள்
மனித சுற்றுச்சூழல் மீதான ஐ.நா. மாநாட்டின் 50 ஆண்டுகள் தேசிய கருத்தரங்கு - 1972: இந்தியாவின் பயணம் மற்றும் முன்னோக்கி மதிப்பிடுதல் என்ற தலைப்பில் ICSSR பங்களிப்பில் இரண்டு நாள் தேசிய கருத்தரங்கம்
மனித சுற்றுச்சூழல் மீதான ஐ.நா. மாநாட்டின் 50 ஆண்டுகள் தேசிய கருத்தரங்கு - 1972: இந்தியாவின் பயணம் மற்றும் முன்னோக்கி மதிப்பிடுதல் என்ற தலைப்பில் ICSSR பங்களிப்பில் இரண்டு நாள் தேசிய கருத்தரங்கு புதுவை பல்கலைக்கழகத்தில் நடைபெற்றது. புதுவை பல்கலைக்கழகத்தின் அரசியல் மற்றும் சர்வதேச ஆய்வுத் துறையால் ஏற்பாடு செய்யப்பட்ட இந்த கருதராங்கனை மாண்புமிகு துணைவேந்தர் பேராசிரியர் குர்மீத் சிங் அவர்கள் துவைக்கி வைத்தார், தொடக்க அமர்வில் வனவிலங்கு நிறுவனத்தின் முன்னாள் இயக்குநர் டாக்டர் கே.சங்கர், சமூக அறிவியல் மற்றும் சர்வதேச ஆய்வுகளின் புலமுதன்மையர் பேராசிரியர் பி.பி. மொகந்தி, அரசியல் மற்றும் சர்வதேச ஆய்வுத் துறைத் தலைவர்  டாக்டர். நந்த கிஷோர் ஆகியோர் கலந்து கொண்டனர். டாக்டர் ரித்தேஷ் ராய் மற்றும் டாக்டர் ரிச்சா திவாரி தொகுத்து வழங்கினார்.
தொடக்க உரையை நிகழ்த்திய பேராசிரியர் குர்மீத் சிங், இந்தியா மற்றும் உலகின் பிற நாடுகள் எதிர்கொள்ளும் சமகால சுற்றுச்சூழல் சவால்களை எடுத்துரைத்தார். கிரீஸ், லிபியா, ஆஸ்திரேலியா மற்றும் பிற நாடுகள் எதிர்கொள்ளும் சுற்றுச்சூழல் சவால்களை குறித்து விளக்கமளித்தார். மாண்புமிகு துணைவேந்தர் காலநிலை மாற்றங்களை சமாளிக்க இந்தியாவில் கொள்கைகளை உருவாக்குவதற்கான பகுத்தறிவை உருவாக்க வேண்டும் என்று வலியுறுத்தினார்.
டாக்டர். கே. சங்கர் ஆற்றிய முக்கியக் குறிப்பு, காடுகளின் பரப்பை அதிகரிப்பது, தாவரங்கள் மற்றும் விலங்கினங்களைப் பாதுகாப்பது மற்றும் இயற்கைக்கும் சமூகத்திற்கும் இடையிலான சமநிலையை பற்றி எடுத்துரைத்தார். பறவைகள் காலநிலை மாற்ற சுற்றுச்சூழல் அமைப்பைப் புரிந்துகொள்வதில் சிறந்த உணர்வைக் கொண்டுள்ளன என்பதையும், ஆரோக்கியமான மனித சமுதாயத்திற்காக உயிரினங்களைப் பாதுகாக்கவ மனித சமூகத்திற்கு வேண்டுகோள் வைப்பதாகவும் எடுத்துரைத்தார்.
தொடக்கத்தில் டாக்டர் நந்தா வரவேற்புரை வழங்கினார் மற்றும் டாக்டர் ரித்தேஷ் ராய் நன்றியுரை வழங்கினார்.
காலநிலை மாற்றம் குறித்த இந்தியாவின் நிலைப்பாடு குறித்து விவாதிக்க 16க்கும் மேற்பட்ட பங்கேற்பாளர்கள் பங்கேற்கவுள்ளனர். அடுத்த 02 நாட்களில் நடைபெறும் மாநாட்டில் காலநிலை மாற்றத்தின் அறிவியல், காலநிலையின் சமூகவியல் அம்சம் மற்றும் காலநிலை மாற்றத்தின் நிதி தாக்கம் குறித்து விவாதிக்கப்படவுள்ளது . இளம் அறிஞர்கள் மற்றும் ஆராய்ச்சியாளர்கள் அடுத்த 02 நாட்களில் 06 தொழில்நுட்ப அமர்வுகளில் தங்கள் விளக்கக்காட்சியை வழங்கவுள்ளார். மேலும் மாநாட்டின் முடிவுகள் கொள்கை வகுப்பாளர்களுக்காக தொகுக்கப்பட்டு பல்வேறு அமைச்சகங்களுக்கு அனுப்பப்படவுள்ளது.
இந்த முழு மாநாட்டையும் அரசியல் மற்றும் சர்வதேச ஆய்வுகள் துறையின் இணைப் பேராசிரியர் டாக்டர் சஞ்சய் ஷர்மா ஏற்பாடுசெய்துள்ளார்.
பிரதமர் அலுவலகம்
தற்சார்பு பெண்சக்திகளுடன் கலந்துரையாடல் நிகழ்ச்சியில் பிரதமர் ஆகஸ்ட் 12ம் தேதி பங்கேற்பு
தற்சார்பு பெண்சக்திகளுடன் கலந்துரையாடும் நிகழ்ச்சியில் பிரதமர் திரு நரேந்திர மோடி பங்கேற்கிறார் மற்றும் பெண்கள் சுயஉதவிக் குழுவினர்கள் / தீன்தயாள் அந்தியோதயா திட்டம் - தேசிய ஊரக வாழ்வாதார திட்டத்தின்  கீழ் உருவாக்கப்பட்ட சமுதாய சேவையாளர்கள் ஆகியோருடன், ஆகஸ்ட் 12-ம் தேதி மதியம் 12.30 மணியளவில் காணொலி மூலம் கலந்துரையாடுகிறார்.
இந்நிகழ்ச்சியில், நாடு முழுவதும் உள்ள பெண்கள் சுயஉதவிக் குழுவினரின் வெற்றி கதைகளின் தொகுப்பு மற்றும் விவசாய வாழ்வாதாரங்கள் குறித்த கையேடு ஆகியவையும் பிரதமரால் வெளியிடப்படும்.
4 லட்சத்துக்கும் மேற்பட்ட சுயஉதவிக் குழுவினருக்கு ரூ.1625 கோடி அளவில் மூலதன நிதி உதவியையும் பிரதமர் விடுவிக்கிறார். மேலும், உணவு பதப்படுத்துதல் தொழில்துறை அமைச்சகத்தின், பிரதமரின் சிறு உணவு பதப்படுத்தும் நிறுவனங்களை முறைப்படுத்தும் திட்டத்தின் கீழ் , சுயஉதவிக் குழு உறுப்பினர்கள் 7,500 பேருக்கு ரூ.25 கோடியை முதலீட்டு பணமாகவும் மற்றும் தேசிய ஊரக வாழ்வாதார திட்டத்தின் கீழ் ஊக்குவிக்கப்பட்ட 75 விவசாய உற்பத்தியாளர் அமைப்புகளுக்கு ரூ.4.13 கோடி நிதியையும் பிரதமர் விடுவிக்கிறார்.
மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு கிரிராஜ் சிங்; மத்திய உணவு பதப்படுத்துதல் தொழில்துறை அமைச்சர் திரு பசுபதி குமார் பரஸ்; ஊரக மேம்பாட்டு இணையமைச்சர்கள் சாத்வி நிரஞ்சன் ஜோதி மற்றும் திரு ஃபகன் சிங் குலாஸ்தே, பஞ்சாயத்து ராஜ் இணையமைச்சர் திரு கபில் மொரேஸ்வர் பாட்டீல் மற்றும் உணவு பதப்படுத்துதல் தொழில்துறை இணையமைச்சர் திரு பிரகலாத் சிங் படேல் ஆகியோரும் இந்நிகழ்ச்சியில் கலந்து கொள்கின்றனர்.
தீன்தயாள் அந்தியோதயா திட்டம் - தேசிய ஊரக வாழ்வாதார திட்டம்  பற்றி:
கிராமப்புற ஏழை குடும்பங்களை, படிப்படியாக சுய உதவி குழுக்களாக மாற்றுவதையும் மற்றும் அவர்களின் வாழ்வாதாரங்களை பன்முகப்படுத்தவும், அவர்களின் வருமானம் மற்றும் வாழ்க்கை தரத்தை மேம்படுத்தவும் நீண்டகால ஆதரவு வழங்குவதை தீன்தயாள் அந்தியோதயா திட்டம் - தேசிய ஊரக வாழ்வாதார திட்டம் நோக்கமாகக் கொண்டுள்ளது. இத்திட்டத்தின் பெரும்பாலான செயல்பாடுகள், சுயஉதவிக் குழுவினரால் அமல்படுத்தப்பட்டு ஊக்குவிக்கப்படுகிறது.
இவர்கள் வேளாண் சேவை அளிப்பவர்கள், கால்நடை சேவை அளிப்பவர்கள், வங்கி சேவை அளிப்பவர்கள், காப்பீடு சேவை அளிப்பவர்கள், வங்கி தொடர்பாளர் சேவை அளிப்பவர்கள் போன்ற சமுதாய சேவையாளர்களாக பயிற்சி பெற்றுள்ளனர். குடும்ப வன்முறை, பெண்கள் கல்வி மற்றும் இதர பாலினம் தொடர்பான பிரச்சினைகள், ஊட்டச்சத்து, துப்புரவு, சுகாதாரம் போன்ற விஷயங்களில் விழிப்புணர்வு உருவாக்கம் மற்றும் நடத்தை மாற்ற தகவல்தொடர்பு மூலம் சுய உதவிக் குழு பெண்களுக்கு அதிகாரம் அளிப்பதிலும் இத்திட்டம் செயல்படுகிறது.
மத்திய அமைச்சரவை
டெபிட் கார்டு / பீம் யூபிஐ / ஏஇபிஎஸ் மூலமாக ரூ.2000 -க்கும் குறைவான பரிவர்த்தனைகளுக்கான எம்.டி.ஆர். கட்டணங்களுக்கு மானியம் அளிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் அனைத்து டெபிட் கார்டு / பீம் யூ.பி.ஐ. / ஆதார் அட்டை சார்ந்த பட்டுவாடா சேவைகளுக்கு  பொருந்தக் கூடிய வணிகர் தள்ளுபடி கட்டணத்தை , ரூ.2000 வரையிலான மற்றும் ரூ.2000 தொகையும் உள்ளிட்ட மதிப்புகளுக்கான பரிவர்த்தனைகளுக்கான இரண்டு ஆண்டுகளுக்கு அரசே ஏற்றுக்கொள்ள ஒப்புதல் அளிக்கப்பட்டது. ஜனவரி 2018ல் இருந்து இந்தக் கட்டணத்தை வங்கிகளுக்கு அரசு திருப்பியளிக்கும்.
நிதிச் சேவைகள் துறையின் செயலாளர், மின்னணு & தகவல் தொழில்நுட்ப அமைச்சக செயலாளர் மற்றும் இந்திய தேசிய பட்டுவாடா கார்ப்பரேசனின்  தலைமை செயல்பாட்டு அதிகாரி  ஆகியோரைக் கொண்ட ஒரு கமிட்டி, இதுபோன்ற பரிவர்த்தனைகளுக்கான தொழில்முறையிலான செலவுகளை ஆய்வு செய்யும். திருப்பி அளிக்கும் தொகை அளவு அதன் அடிப்படையில் முடிவு செய்யப்படும்.
இந்த ஒப்புதல் கிடைத்திருப்பதால், ரூ.2000 க்கும் குறைந்த மதிப்புள்ள அனைத்துப் பரிவர்த்தனைகளுக்கும் நுகர்வோர் மற்றும் வணிகருக்கு MDR என்ற வகையில் எந்தவிதமான கூடுதல் சுமையும் ஏற்படாது. இதனால் இதுபோன்ற பரிவர்த்தனைகளுக்கு டிஜிட்டல் பட்டுவாடா நடைமுறையை ஏற்றுக்கொள்ளும் போக்கு அதிகரிக்கும். பரிவர்த்தனை அளவில் பார்க்கும்போது, இதுபோன்ற பரிவர்த்தனைகள் கணிசமாக இருப்பதால், ரொக்கம் இல்லா பொருளாதாரத்தை நோக்கிய முயற்சிக்கு இது உதவியாக இருக்கும்.
ரூ.2000 மதிப்புக்கும் குறைந்த பரிவர்த்தனைகளுக்கான எம்.டி.ஆர்.  தொகையை வங்கிகளுக்குத் திருப்பிச் செலுத்தும் வகையில், 2018-19 நிதியாண்டுக்கு ரூ.1,050 கோடியும், 2019-20 ஆம் நிதியாண்டுக்கு ரூ.1,462 கோடியும் செலவினம் ஏற்படும் என மதிப்பிடப்பட்டுள்ளது.
வணிகரின் விற்பனை முனையத்தில் பட்டுவாடா செய்யப்படும்போது, வங்கிக்கு வணிகர் MDR செலுத்த வேண்டியுள்ளது. இதைக் காரணம் காட்டி, டெபிட் கார்டுகள் வைத்திருந்தாலும் பலரும் ரொக்கமாகவே பணம் வழங்குகின்றனர். அதேபோல பீம் யூ.பி.ஐ. மூலமாகவும், ஏஇபிஎஸ்  மூலமாகவும் வணிகர்களுக்கு அளிக்கும் பட்டுவாடாக்களுக்கு எம்.டி.ஆர்.  விதிக்கப்படுகிறது